Cold

"Cold" הוא סינגל שהוקלט על ידי הראפר האמריקאי קניה וסט, מתוך אלבום האוסף של חברת התקליטים שלו GOOD Music,‏ Cruel Summer, בשיתוף התקליטן האמריקאי די ג'יי חאלד. השיר יצא לאור ב-17 באפריל 2012, כסינגל השני מתוך האלבום, על ידי חברות התקליטים GOOD Music ודאף ג'אם. השיר הופק על ידי המפיק היט-בוי, אשר חתום בלייבל של וסט GOOD Music וידוע בהפקת השיר זוכה פרס גראמי של וסט וג'יי זי, "Niggas in Paris". על פי היט-בוי, הוא "הכין את הביט לפני כמה חודשים, רק בסשן שהתעסק בו" ושווסט "פשוט הקליט את השיר לפני שבוע וחצי בערך. פשוט הוצאנו את זה מכיוון שהרגשנו שזה כל כך דחוף; אנשים פשוט צריכים לשמוע את זה". בראיון הסביר חאלד: "הייתי באולפן עם 'יה [קניה] ואמרתי 'בואו נעשה משהו בשביל האלבום שלכם, ובואו נעשה משהו בשביל האלבום שלי', ותוכלו פשוט להוציא אותו בכיף". השיר יצא לראשונה בתחנת הרדיו הניו יורקית של התקליטן והראפר פרנקמאסטר פלקס (אנ') "Hot 97" ב-4 באפריל 2012. עטיפתו של הסינגל עוצבה על ידי ג'ורג' קונדו (אנ'), שעיצב גם את עטיפתם של האלבום My Beautiful Dark Twisted Fantasy והסינגלים מתוכו. במקור, עטיפתו של הסינגל הציגה בקבוק תרפלו על צוואר של אישה, והבקבוק הוסר לפני שיצא הסינגל להורדה דיגיטלית. במקור, שם השיר היה "Theraflu", לאחר מכן שונה ל-"Way Too Cold", ובסופו של דבר השיר נקרא "Cold". השיר פורסם בחנות האייטונס כסינגל ב-17 באפריל 2012. לאחר מכן, יצא גם לרדיו האורבני העכשווי ב-8 במאי 2012. תוכן השיר כולל את המחשבות הבוטות של וסט על מערכת היחסים שלו עם הדוגמנית אמבר רוז (אנ'), שהתארסה בזמנו לראפר ויז קאליפה, תוך שהוא שר "only nigga I got respect for is Wiz / And I admit I fell in love with Kim around the same time she fell in love with him". החלק השני של השורה רומז ליחסיו עם קים קרדשיאן ובעלה לשעבר, כריס האמפריז. וסט מתגאה בכך שכריס הוא "בר מזל שג'יי [ג'יי זי] הוציא אותו מהקבוצה", שורה המתייחסת לשיתוף הפעולה התכוף שלו עם ג'יי זי, שהיה הבעלים של ניו ג'רזי נטס, קבוצת ה-NBA בה שיחק האמפריס. הווידאו קליפ הרשמי של השיר פורסם ב-13 באוגוסט 2012 ובוים על ידי הייפ ויליאמס (אנ'). בקליפ משתתפת אשתו של וסט קים קרדשיאן. השיר זכה לביקורות חיוביות ממבקרי המוזיקה, שהעניקו לשיר שבחים בעיקר על תוכנו הלירי. טום ברייהאן מ-Stereogum תיאר את השיר כ"ביצוע חזק מאוד, שכולו נחרח קשה על ביט בסגנון שנות ה-90 המאוחרות", וכי הוא "גורם לקניה להיות אישי באופן מפתיע, לפחות במשך כמה שורות, על על מערכת היחסים עם קים קרדשיאן". רוב מרקמן מ-MTV הצהיר כי "מבחינה לירית, קניה מספק הופעה לוהטת", וכי "הכל די מסקרן, בהתחשב בכך שקניה נרתע מהתקשורת כבר כמעט שנתיים". אלכס גייל מ-BET טען שהשיר מציג את "קניה וסט חצוף, נכנס בזעם על סאונד סכיזופרני של היט-בוי, המאסטרו מאחורי ההפקה של 'Niggas in Paris'" וכי "הברים של ייזי הם ראויים לזמזום, בלשון המעטה". מגזין DJBooth טען כי "יהירות מתפרצת על גבי השיר, ובכל זאת היא מאוזנת מספיק כדי להישמע כריזמתית". מגזין רולינג סטון כתב כי השיר היה "מפליא באופן מפתיע". כש-"Cold" הושמע בבכורה, הוא נקרא "Theraflu". נציג Theraflu פרסם הצהרה ל-TMZ ובה כתב "אנחנו בשום אופן לא תומכים או מאשרים את ההתייחסות או השימוש בתמונה ובדמיון של Theraflu באופן זה", ובעקבות כך, שונה שם השיר. כמו כן, בתגובה לשורה "Tell PETA my mink is draggin' on the floor", מסר ארגון אנשים למען יחס מוסרי לבעלי חיים: מה שעל הרצפה הוא המוניטין של קניה כגבר ללא אמפתיה לבעלי חיים או לבני אדם. הוא מוזיקאי מעולה, אך נראה כי אין לו חוש אופנתי לעיצוב כלום חוץ מתלבושות של מערות. אנו עדיין מקווים שיום אחד הוא ימצא את ליבו וייצטרף לאייקונים מסוגננים, בהם ראסל סימונס (אנ'), פינק ונטלי פורטמן - שהטילו עורות של בעלי חיים המקור באנגלית What's draggin’ on the floor is Kanye's reputation as a man with no empathy for animals or human beings. He's a great musician but doesn’t seem to have the fashion sense to design anything more than caveman costumes. We keep hoping that one day he’ll find his heart and join evolved style icons-- including Russell Simmons, Pink, and Natalie Portman-- who have dropped animal skins — אנשים למען יחס מוסרי לבעלי חיים מידע על הסינגל "Cold" באתר מיוזיק בריינז סרטון השיר "Cold" באתר יוטיוב קניה וסט, היט-בוי, אל אל קול ג'יי, מארלי מארל Rodriguez, Jayson (2012-04-05). "Hit-Boy Speaks on Creating "Theraflu" Beat for Kanye West". XXL. Harris Publications. ארכיון מ-2012-06-14. נבדק ב-2012-06-13. Markman, Rob (2012-04-05). "Kanye West's 'Theraflu' Was Originally For DJ Khaled". MTV. Viacom. ארכיון מ-2012-05-01. נבדק ב-2012-05-26. Minsker, Evan (2012-04-23). "New Kanye West and DJ Khaled: Theraflu". פיצ'פורק. ארכיון מ-2012-04-24. נבדק ב-2012-04-23. X, Alexander (2012-04-15). "Kanye West's "Theraflu" Becomes "Way Too Cold", Gets NSFW Album Artwork". Idolator. ארכיון מ-2012-04-20. נבדק ב-2012-04-23. Coleman, Miriam (2012-04-15). "Kanye West Renames 'Theraflu' 'Way Too Cold'". Rolling Stone. ארכיון מ-2012-04-17. נבדק ב-2012-04-23. Sacks, Ethan (2012-04-16). "Kanye West changes 'Theraflu' track to 'Way Too Cold'". Daily News. New York. נבדק ב-2012-04-23. "Urban/UAC Future Releases (May 8, 2012)". All Access Music Group. אורכב מ-המקור ב-2012-05-08. נבדק ב-2012-07-05. Billboard Staff (2012-04-05). "Kimye Fever! Kim Kardashian Talks Kanye West Rumors on 'Today'". Billboard. ארכיון מ-2013-02-20. נבדק ב-2011-06-29. Markman, Rob (2012-04-05). "Kanye Admits He Fell For Kim Kardashian". MTV. Viacom. ארכיון מ-2012-05-22. נבדק ב-2012-05-26. Alexis, Nadeska (2012-08-14). "Kim Kardashian Cameos In Kanye, DJ Khaled 'Cold' Super-Video". MTV. Viacom. ארכיון מ-2012-08-16. נבדק ב-2012-08-14. Breihan, Tom (2012-04-05). "Kanye West – Way Too Cold (Feat. DJ Khaled)". Stereogum. ארכיון מ-2015-02-06. נבדק ב-2012-04-23. Gale, Alex (2012-04-05). "Kanye West Gets Ill With New Song, Theraflu". BET. Viacom. ארכיון מ-2012-04-08. נבדק ב-2012-04-23. Battan, Carrie (2012-04-04). "Kanye West – Cold". DJBooth. The DJ Booth LLC. ארכיון מ-2012-06-24. נבדק ב-2012-06-26. Rolling Stone Staff (2012-04-15). "Kanye West Goes Into Full-On Brag Mode on 'Theraflu'". Rolling Stone. ארכיון מ-2012-04-07. נבדק ב-2012-04-23. "Theraflu In a Funk Over Yeezy's New Song". TMZ. 5 באפריל 2012. ארכיון מ-25 באפריל 2012. נבדק ב-23 באפריל 2012. {{cite web}}: (עזרה) "Theraflu Has Last Laugh in Rap Drama". TMZ. 17 באפריל 2012. ארכיון מ-20 באפריל 2012. נבדק ב-23 באפריל 2012. {{cite web}}: (עזרה) Battan, Carrie (2012-04-04). "Here's the (NSFW) Artwork for Kanye's Theraflu". Pitchfork Media. ארכיון מ-2012-06-21. נבדק ב-2012-06-26.